open-index/open-wikipedia-markdown huggingface dataset:
Liga del Fútbol Profesional Boliviano

Η **Liga del Fútbol Profesional Boliviano** (LFPB) είναι ο φορέας που είναι υπεύθυνος για τη διοργάνωση του πρωταθλήματος της Πριμέρα Ντιβισιόν στη Βολιβία, το οποίο αντικατέστησε το Κόπα Σιμόν Μπολίβαρ, που αποτέλεσε την πρώτη διοργάνωση σε εθνικό επίπεδο από το 1960 έως το 1976. Η LFPB ήταν ο τρίτος κατά σειρά φορέας επαγγελματικού ποδοσφαίρου που συστάθηκε, από τη δεκαετία του 50.

## Ιστορία
Η Liga del Fútbol Profesional Boliviano (LFPB) ιδρύθηκε στις 16 Αυγούστου του 1977 (αν και η επίσημη τελετή πραγματοποιήθηκε στις 23 Αυγούστου) με 16 ποδοσφαιρικούς συλλόγους από 7 περιφέρειες της Βολιβίας.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στη Βολιβία
Πρωτάθλημα ποδοσφαίρου ανδρών Βολιβίας

Η **Πριμέρα Ντιβισιόν της Βολιβίας** (ισπανικά: *Primera División de Bolivia*) είναι η κορυφαία διοργάνωση σε επίπεδο συλλόγων ποδοσφαίρου στη Βολιβία και σήμερα διοργανώνεται από την Ένωση Επαγγελματικού Ποδοσφαίρου Βολιβίας (LFPB). Η διοργανώτρια αρχή LFPB ιδρύθηκε το 1977, ενώ το πρωτάθλημά της διαδέχθηκε το Κόπα Σιμόν Μπολίβαρ, το οποίο αποτελούσε την κορυφαία κατηγορίας της Βολιβίας μέχρι το 1976.

Η διοργάνωση, στην οποία συμμετέχουν δώδεκα ομάδες, χωρίζεται σε δύο μέρη ανά εποχή: την Απερτούρα (διεξάγεται στο δεύτερο εξάμηνο του έτους) και την Κλαουσούρα (διεξάγεται στο πρώτο εξάμηνο του επόμενου έτους).

Πολυνίκης είναι η Μπολίβαρ με 29 πρωταθλήματα.

## Πρωταθλήτριες σύλλογοι

## Παραπομπές


## Εξωτερικοί σύνδεσμοι
*

Βολιβίας
Βολιβίας
Πρωτάθλημα ποδοσφαίρου ανδρών Βενεζουέλας

Η **Πριμέρα Ντιβισιόν της Βενεζουέλας** (ισπανικά: *Primera División de Venezuela*, ) είναι το κορυφαίο επαγγελματικό πρωτάθλημα ποδοσφαίρου της Βενεζουέλας. Δημιουργήθηκε το 1921 και έγινε επαγγελματικό το 1957. Διοργανώνεται από την Ομοσπονδία Ποδοσφαίρου Βενεζουέλας.

## Παραπομπές


## Εξωτερικοί σύνδεσμοι
*

Βενεζουέλας
Βενεζουέλας
Σωσιπάτρα

Η **Σωσίπατρα της Έφεσου** ήταν νεοπλατωνική φιλόσοφος και μυστικίστρια που έζησε το πρώτο μισό του 4ου αιώνα μ.Χ. Η ιστορία της ζωής της έχει γραφτεί στους "Βίους σοφιστών" του Ευναπίου των Σάρδεων.

## Ζωή και εκπαίδευση
Γεννήθηκε στην Έφεσο. Όταν ήταν πέντε χρονών, δύο άνδρες ήρθαν να εργαστούν στο κτήμα του πατέρα της. Όταν έφεραν μια πλούσια συγκομιδή, πέρα από κάθε προσδοκία, τον έπεισαν να παραδώσει τη Σωσίπατρα και το κτήμα του στην φροντίδα τους. Ο πατέρας της έφυγε για πέντε χρόνια, κατά τη διάρκεια των οποίων η Σωσίπατρα εκπαιδεύτηκε από τους δύο άνδρες στην αρχαία χαλδαϊκή σοφία. Όταν ο πατέρας της επέστρεψε, η Σωσίπατρα ακτινοβολούσε από την ομορφιά της και λέγεται ότι διέθετε εξαιρετικές ψυχικές και διορατικές ικανότητες. Υπονοείται ότι οι δύο άνδρες ήταν υπερφυσικά όντα.

## Διδασκαλία
Αργότερα παντρεύτηκε τον Ευστάθιο της Καππαδοκίας, προφανώς με την πλήρη γνώση ότι θα πεθάνει πριν από αυτήν. Ο Ευνάπιος μας λέει ότι «η υπερβολική σοφία της έκανε τον άντρα της να φαίνεται κατώτερος και ασήμαντος». Ο Ευστάθιος και η Σωσιπάτρα είχαν τρεις γιους, ένας από τους οποίους, ο Αντωνίνος, έγινε σημαντικός φιλόσοφος και θεουργός.

Μετά το θάνατο του συζύγου της η Σωσιπάτρα αποσύρθηκε στην Περγάμο, όπου οι ικανότητές της στην φιλοσοφία την έκαναν τόσο δημοφιλή όσο ο Αιδέσιος, ο οποίος δίδαξε επίσης τη φιλοσοφία του εκεί. Ο Ευνάπιος μας λέει ότι αφού οι φοιτητές παρακολούθησαν τις διαλέξεις του νεοπλατωνικού φιλόσοφου Αιδέσιου, πηγαίναν να ακούσουν και την Σωσιπάτρα.

## Μαγεία
Ένας συγγενής της που λεγόταν Φιλομήτωρ ήταν ερωτευμένος μαζί της και της έκανε μάγια για να κερδίσει την αγάπη της. Εξομολογήθηκε τα αλληλοσυγκρουόμενα συναισθήματά της στον Μάξιμο, ο οποίος ήταν μαθητής του Αιδέσιου και αργότερα θα γίνει δάσκαλος του αυτοκράτορα Ιουλιανού. Ο Μάξιμος ήταν σε θέση να ανιχνεύσει την παρουσία του ξορκιού και να το αντιμετωπίσει με ένα δικό του ξόρκι, νικώντας την πρόθεση του Φιλομήτορα. Επειδή ντρεπόταν, η Σωσιπάτρα μπόρεσε να συγχωρήσει τον Φιλομήτορα και αργότερα, όταν μιλούσε για την ψυχή μετά τον θάνατο, είχε ένα όραμα για το Φιλομήτορα σε ένα ατύχημα και ήταν σε θέση να στείλει υπηρέτες για βοήθεια.

## Βιβλιογραφία
* ΣΩΣΙΠΑΤΡΑ ΤΗΣ ΙΩΝΙΑΣ [ΦΙΛΟΣΟΦΟΣ - ΠΡΟΦΗΤΗΣ - ΘΕΟΥΡΓΟΣ]

## Παραπομπές
*Eunapius, ''Lives of the Sophists''.

Κατηγορία:Αρχαίοι Έλληνες φιλόσοφοι
Κατηγορία:Νεοπλατωνικοί φιλόσοφοι
Κατηγορία:Μυστικιστές
Κατηγορία:Βυζαντινοί του 4ου αιώνα
ESPN

Το **ESPN** (ολογράφως: **Entertainment and Sports Programming Networks**) είναι παγκόσμιο καλωδιακό και δορυφορικό αθλητικό τηλεοπτικό κανάλι που εδρεύει στις ΗΠΑ, το οποίο ανήκει στην ESPN Inc., κοινή επιχείρηση μεταξύ της εταιρείας The Walt Disney Company και της Hearst Corporation (κατέχει μειοψηφικό μερίδιο 20%).

Το ESPN μεταδίδεται κυρίως από στούντιο που βρίσκονται στο Μπρίστολ του Κοννέκτικατ. Το δίκτυο διαθέτει επίσης γραφεία στο Μαϊάμι, τη Νέα Υόρκη, το Σιάτλ, το Σαρλότ και το Λος Άντζελες. Ενώ το ESPN είναι ένα από τα πιο επιτυχημένα αθλητικά δίκτυα, ασκείται πολλή κριτική προς αυτό, η οποία περιλαμβάνει κατηγορίες για μεροληπτική κάλυψη, όπως και διαμάχες με μεμονωμένους ραδιοτηλεοπτικούς φορείς και αναλυτές.

Από το Φεβρουάριο του 2015, το ESPN είναι διαθέσιμο σε περίπου 94.396.000 συνδρομητές (81,1% των συνδρομητών με τουλάχιστον μία τηλεόραση) στις Ηνωμένες Πολιτείες. Η εταιρεία μετρήσεων Nielsen ανέφερε πολύ χαμηλότερο αριθμό το 2017, κάτω από 90.000.000 συνδρομητές και απώλειες 10.000 συνδρομητών την ημέρα. Εκτός από το κύριο κανάλι και τα επτά συναφή κανάλια στις Ηνωμένες Πολιτείες, το ESPN μεταδίδει σε περισσότερες από 200 χώρες, λειτουργώντας περιφερειακά κανάλια στην Αυστραλία, τη Βραζιλία, τη Λατινική Αμερική και το Ηνωμένο Βασίλειο, ενώ κατέχει και 20% του The Sports Network (TSN), καθώς και τα πέντε θυγατρικά του δίκτυα στον Καναδά.

Το 2011, η ιστορία και η άνοδος του ESPN καλύπτεται στο βιβλίο *The Guys Have All the Fun*, γραμμένο από τον Τζέιμς Άντριου Μίλερ και τον Τομ Σέιλς και δημοσιευμένο από τη Little, Brown and Company.

## Παραπομπές


## Εξωτερικοί σύνδεσμοι
*

Κατηγορία:Αμερικάνικοι τηλεοπτικοί σταθμοί
Κατηγορία:Νικητές Webby Award
Ολυμπιακός Σ.Φ.Π. (συγχρονισμένη κολύμβηση)

## Ιστορία

### Ιστορική αναδρομή
Το 1990, η τότε διοίκηση του ερασιτέχνη Ολυμπιακού, αποφάσισε να ιδρύσει τμήμα συγχρονισμένης κολύμβησης, το οποίο θα λειτουργούσε και θα συμμετείχε στις επίσημες διοργανώσεις που διεξάγονταν στην Ελλάδα υπό την αιγίδα της Ελληνικής Κολυμβητικής Ομοσπονδίας. Το τμήμα συγχρονισμένης κολύμβησης αποτελεί ένα από τα νεότερα τμήματα στην ιστορία του Ολυμπιακού Πειραιώς μαζί με την αντισφαίριση (1998), το Τάε Κβον Ντο (2013) και το Κικ Μπόξινγκ (2013). 

Η ύπαρξη τμημάτων συγχρονισμένης κολύμβησης δεν αποτελούσε πρωτόγνωρο γεγονός για την Ελλάδα. Οι προσπάθειες για ανάπτυξη της, στη χώρα, είχαν αρχίσει ήδη από το 1985. Το 1989 αποτέλεσε σταθμό για την ιστορία του συγκεκριμένου αθλήματος, καθώς τότε η Κολυμβητική Ομοσπονδία Ελλάδος (ΚΟΕ) αποφάσισε να αναπτύξει το άθλημα αυτό στη σε εθνικό-πανελλήνιο επίπεδο. Το 1990 διοργανώθηκε το πρώτο πρωτάθλημα συγχρονισμένης κολύμβησης, ενώ μέσα στα επόμενα δύο χρόνια είχαν σχηματιστεί ήδη πάνω από δέκα ομάδες οι οποίες δήλωσαν κανονικά τη συμμετοχή τους στο πρωτάθλημα αυτό.

### Τα πρώτα χρόνια
Το τμήμα αρχικά συμμετέχει στα πανελλήνια πρωταθλήματα των μικρών ηλικιών με αρκετά αξιόλογη παρουσία (1992 3η θέση στη Γ' κατηγορία και 5η στη Δ' κατηγορία, 1993 4η θέση στην Α΄Κορασίδων και 3η στην Β' και 1994 2η στην Α-Β Κορασίδων) και χτίζοντας σιγά σιγά την ομάδα που θα πρωταγωνιστήσει και στην κορυφαία κατηγορία των γυναικών. Η καλή δουλειά που γίνεται στις ακαδημίες του τμήματος ανταμείβεται λίαν συντόμως, με την κλήση στην Εθνική ομάδα συγχρονισμένης κολύμβησης της νεανίδας Παπακωνσταντοπούλου το 1994, για αγώνες στο εξωτερικό.

Το 1999 η ομάδα του Ολυμπιακού κατέκτησε την τρίτη θέση στο πανελλήνιο πρωτάθλημα έχοντας καταφέρει να συγκεντρώσει συνολικά 37 βαθμούς χάρη στις επιδόσεις των αθλήτριών του, Αντωνιόζα και Παπαδημητρίου.

### Παρακμή και διάλυση
Το 2000, συμμετείχε για ακόμα μια χρονιά στο πανελλήνιο πρωτάθλημα, ωστόσο δεν κατάφερε να διακριθεί και βρέθηκε μόλις στην όγδοη θέση. Τα επόμενα χρόνια, δεν δόθηκε ιδιαίτερη βάση στο συγκεκριμένο τμήμα με αποτέλεσμα να αποδυναμωθεί με σταθερούς ρυθμούς. 

Το τμήμα σήμερα δεν υφίσταται.

## Διακεκριμένες αθλήτριες
Με αλφαβητική σειρά: 
*  Αντωνιόζα
*  Παπαδημητρίου

## Παραπομπές


## Εξωτερικοί σύνδεσμοι
*Ολυμπιακός ΣΦΠ - Επίσημος Δικτυακός Τόπος  

Συγχρονισμενη Κολυμβηση
Κατηγορία:Ελληνικοί σύλλογοι συγχρονισμένης κολύμβησης
Πρωτάθλημα ποδοσφαίρου ανδρών Ισημερινού

Η **Σέριε Α** (ισπανικά: *Serie A*) είναι επαγγελματικό πρωτάθλημα ποδοσφαίρου στον Ισημερινό. Βρίσκεται στην κορυφή του συστήματος ποδοσφαιρικών πρωταθλημάτων Ισημερινού και αποτελεί είναι ο πρώτη ποδοσφαιρική κατηγορία της χώρας. Διοργανώτρια αρχή του πρωταθλήματος είναι η Ομοσπονδία Ποδοσφαίρου Ισημερινού. Αποτελείται από δώδεκα συλλόγους με σύστημα ανόδου και υποβιβασμού με τη Σέριε Β. Η αγωνιστική περίοδος διαρκεί από το Φεβρουάριο έως το Δεκέμβριο και συνήθως διεξάγεται σε πολλαπλά στάδια.

Ενώ αρχικά δεν αποτελούσε πρωτάθλημα, η Σέριε Α έχει τις ρίζες της στο εθνικό πρωτάθλημα μεταξύ των κορυφαίων ομάδων των δύο περιφερειακών ενώσεων του Ισημερινού. Για τις πρώτες εννέα περιόδους, οι ομάδες από το Γκουαγιακίλ και το Κίτο προκρίνονταν στη διοργάνωση μέσω των επαγγελματικών περιφερειακών ενώσεών τους. Το 1967, η συγκεκριμένη μέθοδος πρόκρισης εγκαταλήφθηκε με σκοπό να σχηματιστεί ένα ενιαίο πρωτάθλημα. Από την πρώτη αγωνιστική περίοδο το 1957, το πρωτάθλημα διοργανώνεται ετησίως (εκτός από το 1958 και το 1959). Η περίοδος του 2005 είχε δύο πρωταθλητές. Είναι ταξινομημένο από το IFFHS ως το 13ο ισχυρότερο πρωτάθλημα ποδοσφαίρου στον κόσμο για το 2011, και το 5ο ισχυρότερο στη Νότια Αμερική.

Πολυνίκης είναι η Μπαρτσελόνα με 16 πρωταθλήματα

## Τίτλοι ανά σύλλογο

## Παραπομπές


## Εξωτερικοί σύνδεσμοι
*

Βενεζουελα
Βενεζουελα
Ούγος ο Μελανός

Ο **Ούγος ο Μελανός** (891 - 17 Δεκεμβρίου 952) μέλος του Οίκου των Μποζονιδών, Δούκας της Βουργουνδίας (923 - 952) και Κόμης του Τρουά (936 - 952) ήταν ο μικρότερος γιος του Ριχάρδου, δούκα της Βουργουνδίας και της Αδελαΐδας του Οσέρ.

Διαδέχθηκε στο δουκάτο της Βουργουνδίας τον μεγαλύτερο αδελφό του Ροδόλφο, όταν εξελέγη βασιλιάς των Δυτικών Φράγκων (923).  Όταν πέθανε ο Ροδόλφος της Γαλλίας, ο Ούγος θεώρησε τον εαυτό του διάδοχο του θρόνου και αρνήθηκε να αναγνωρίσει τον νέο βασιλιά Λουδοβίκο τον Υπερπόντιο, ο οποίος έστειλε στρατό υπό την ηγεσία του Ούγου του Μέγα που κυρίευσε την Οσέρ και την Σενς. Το αποτέλεσμα ήταν να χωριστεί το δουκάτο της Βουργουνδίας ανάμεσα στον Ούγο τον Μελανό και τον Ούγο τον Μέγα.

Ο Ούγος ο Μελανός πιθανότατα δεν παντρεύτηκε και πέθανε χωρίς απογόνους. Τον διαδέχθηκε στο δουκάτο ο Γιλβέρτος του Σαλόν που είχε παντρευτεί την Ερμεργάνδη, αδελφή του Φούλκωνος του Μελανού.  

## Παραπομπές
 		


## Πηγές

*Bourchard, Constance Brittain (1999). "Burgundy and Provence:879-1032"
*Constance B. Bourchard, Those of my Blood: Constructing Noble Families in Medieval Francia, (University of Pennsylvania Press, 2001)
*Jean Dunbabin, France in the making: 843-1180, (Oxford University Press, 2000)

|-

Κατηγορία:Δούκες της Βουργουνδίας
Κατηγορία:Οίκος των Μποζονιδών
Άισενχουτ

Το **Άισενχουτ** (γερμ. *Eisenhut*) είναι ένα βουνό των Άλπεων και συγκεκριμένα η ψηλότερη κορυφή των Νορικών Άλπεων, στις Κεντρικές Ανατολικές Άλπεις. Το υψόμετρό του είναι 2.441 μέτρα.

Διοικητικά το βουνό ανήκει στην Αυστρία, ειδικότερα υπάγεται στη Στυρία, ευρισκόμενο κοντά στο τριπλό σύνορο με την Καρινθία και το Σάλτσμπουργκ. Στα νοτιοδυτικά του Άισενχουτ βρίσκεται η ορεινή διάβαση "Τούραχερ Χέε" (Turracher Höhe Pass). Το όνομα του βουνού, που μεταφράζεται ως "σιδερένιο καπέλο", προήλθε από την επί αιώνες εξόρυξη σιδηρομεταλλεύματος στην περιοχή του, ιδίως από τα ορυχεία του Τούραχ στους βορειοδυτικούς πρόποδές του.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια Χάρη Πάτση*, τόμος 2, σελ. 673.

Αισενχουτ
Some Enchanted Evening

***Some Enchanted Evening*** είναι ο τίτλος του ζωντανά ηχογραφημένου άλμπουμ του αμερικάνικου χαρντ ροκ συγκροτήματος Blue Öyster Cult, το οποίο κυκλοφόρησε σε μορφή δίσκου βινυλίου τον Σεπτέμβριο του 1978 μέσω της δισκογραφικής εταιρείας "Columbia".  Το  ομώνυμο βίντεο κυκλοφόρησε το 2007 μέσω της "Legacy Recordings" με παραγωγό τον Μπρους Ντίκινσον.

Αυτό ήταν το δεύτερο ζωντανό άλμπουμ τους και παρουσίασε τις μεγαλύτερες πωλήσεις από οποιονδήποτε άλλο δίσκο τους, αφού βραβεύθηκε ως πλατινένιος στις Ηνωμένες Πολιτείες και μπήκε στο Top-20 στην Μεγάλη Βρετανία. Το άλμπουμ ηχογραφήθηκε κατά την περιοδεία του "*[[Spectres]]*" και πιο συγκεκριμένα στο Ρότσεστερ της Νέας Υόρκης την παραμονή πρωτοχρονιάς του 1978, στο Ντιτρόιτ στις 30 Ιανουαρίου του 1978, την επόμενη ημέρα στη Βοστώνη, στις 9 Απριλίου του ίδιου έτους στο Λιτλ Ροκ, δύο ημέρες αργότερα στο Κολούμπους, στις 13 Απριλίου στην Ατλάντα και την πρώτη Ιουνίου στο Νιούκασλ της Αγγλίας.

## Τραγούδια του δίσκου

## Θέσεις τσαρτ
***Some Enchanted Evening*** *(άλμπουμ)*

***Επίσημη κυκλοφορία: [[Σεπτέμβριος]] [[1978]]***

## Βραβεία
***Some Enchanted Evening*** *(άλμπουμ)*
* Ηνωμένες Πολιτείες (*RIAA Certification*): *Πλατινένιος* 

## Τα μέλη των Blue Öyster Cult
Οι μουσικοί οι οποίοι ηχογράφησαν το "*Some Enchanted Evening*" είναι οι εξής:

* **[[Ντόναλντ Ρέζερ|Ντόναλντ "Buck Dharma" Ρέζερ]]** - κιθάρα, φωνητικά
* **[[Έρικ Μπλουμ]]** - κιθάρα, φωνητικά, πλήκτρα
* **[[Τζο Μπουσάρντ]]** - μπάσο, φωνητικά
* **[[Άλεν Λάνιερ]]** - πλήκτρα, κιθάρα
* **[[Άλμπερτ Μπουσάρντ]]** - τύμπανα, φωνητικά, κιθάρα

## Παραπομπές


## Πηγές
* Some Enchanted Evening - Blue Öyster Cult | Songs, Reviews, Credits - AllMusic
* 35 Years Ago: Blue Oyster Cult Release 'Some Enchanted Evening'
* Eric Bloom talks Blue Oyster Cult's studio albums | MusicRadar

Κατηγορία:Δισκογραφία των Blue Öyster Cult
Κατηγορία:Άλμπουμ του 1978
Γιλβέρτος, δούκας της Βουργουνδίας

Ο **Γιλβέρτος, δούκας της Βουργουνδίας** ή **Γιλβέρτος του Σαλόν** (περί το 900 - 8 Απριλίου 956) ήταν κόμης του Σαλόν, του Οτάν, Κόμης του Τρουά, της Αβαλόν, της Ντιζόν και Δούκας της Βουργουνδίας (952 - 956). Κληρονόμησε το δουκάτο της Βουργουνδίας μέσω των δικαιωμάτων της συζύγου του Ερμεργάνδης η οποία ήταν κόρη του Ριχάρδου της Βουργουνδίας και αδελφή του Ροδόλφου της Γαλλίας και του Ούγου του Μελανού. Ο Γιλβέρτος με την Ερμεργάνδη απέκτησαν δυο κόρες την Αδελαΐδα και την Λιουτγάρδη.  Δεν κατόρθωσε να κρατήσει ποτέ την ανεξαρτησία του δουκάτου του στις διαμάχες που επικρατούσαν τον 10ο αιώνα στην περιοχή της Γαλλίας, έγινε υποτελής του Ούγου του Μέγα, πάντρεψε την μικρότερη κόρη του Λιουτγάρδη με τον δεύτερο γιο του Ούγου του Μέγα Όθων της Βουργουνδίας ο οποίος θα είναι και ο διάδοχος του.

## Παραπομπές
 		


## Πηγές

*Constance B. Bourchard, Those of my Blood: Constructing Noble Families in Medieval Francia, (University of Pennsylvania Press, 2001)

|-

Κατηγορία:Δούκες της Βουργουνδίας
2,5-λουτιδίνη

Η **2,5-λουτιδίνη** (αγγλικά *2,5-lutidine*)  είναι βασική ετεροκυκλική αρωματική (δηλαδή ετεροαρωματική) οργανική ένωση, που περιέχει άνθρακα, υδρογόνο και άζωτο, με μοριακό τύπο **[[C7H9N|C<sub>7</sub>H<sub>9</sub>N]]**. Η χημικά καθαρή 2,5-λουτιδίνη, στις κανονικές συνθήκες περιβάλλοντος, δηλαδή σε θερμοκρασία 25°C και υπό πίεση  1 atm, είναι υγρό που έχει δυσάρεστη οσμή, παρόμοια με της «μητρικής» πυριδίνης. Είναι μία από τις έξι (6) ισομερείς διμεθυλοπυριδίνες, των οποίων οι δομές διαφέρουν ανάλογα με τη θέση που οι μεθυλομάδες (-CH3) τους επισυνάπτονται γύρω από το πυριδινικό τους δακτύλιο.

## Παραγωγή
Η παραγωγή της 2,5-λουτιδίνης μπορεί να γίνει με διάφορες μεθόδους, που προκύπτουν από τις γενικές μεθόδους παραγωγής πυριδινών.

### Με επίδραση εναμίνης σε β-δικαρβονυλική ένωση
Με επίδραση 1-προπεν-2-αμίνης [CH2=C(NH2)CH3] σε μεθυλοπροπανοδιάλη [HCOCH(CH3)CHO], που αντιδρά με τη μορφή της ταυτομερούς της μεθυλο-3-υδροξυπροπενάλης [HOCH=C(CH3)CHO], οδηγεί σε απευθείας παραγωγή 2,5-λουτιδίνης:
\mathrm{HOCH=C(CH_3)CHO+CH_2=C(NH_2)CH_3 \xrightarrow{} 2H_2O +}χωρίς-πλαίσιο|70x70εσ


### Με επίδραση 2,5-διμεθυλ-1,3-οξαζολίου σε αιθένιο και αφυδάτωση
Με επίδραση 2,5-διμεθυλ-1,3-οξαζολίου σε προπένιο (CH3CH=CH2) παράγεται αρχικά 2,5-διμεθυλο-2-πυριδινόλη, που με αφυδάτωση δίνει τελικά 2,5-διμεθυλοπυριδίνη:
χωρίς-πλαίσιο|80x80εσ\mathrm{+CH_2=CH_2 \xrightarrow{}}χωρίς-πλαίσιο|70x70εσ\mathrm{ \xrightarrow{\pi. H_2SO_4}}
χωρίς-πλαίσιο|70x70εσ


## Χημικές ιδιότητες
Η 2,5-λουτιδίνη είναι διυποκατεστημένη «θυγατρική» πυριδίνη και γι' αυτό είναι σημαντικά δραστικότερη από τη «μητρική» πυριδίνη και αρκετά δραστικότερη από τις μεθυλοπυριδίνες. Ιδιαίτερα, η 2-μεθυλομάδα της 2,5-λουτιδίνης δίνει αντιδράσεις με διάφορα αντιδραστήρια, όπως για παράδειγμα το φαινυλολίθιο (PhLi), που μεταφέρει το λίθιο στη 2-μεθυλομάδα.

Ωστόσο και πάλι, τα ηλεκτρονιόφιλα αντιδραστήρια συνήθως προτιμούν να αντιδρούν με το περισσότερο ηλεκτραρνητικό και επομένως ισχυρότερο πυρινόφιλο άτομο αζώτου της 2,5-λουτιδίνης, σχηματίζοντας άλατα 2,5-λουτιδινωνίου. Ο σχηματισμός του 2,5-λουτιδινωνίου ενισχύει επιπλέον τη δραστικότητα της ένωσης έναντι πυρινόφιλων αντιδραστηρίων, που αντιδρά και πάλι με τη 2-μεθυλομάδα του.

## Δείτε επίσης
* Πυριδίνη
* 2-μεθυλοπυριδίνη
* 3-μεθυλοπυριδίνη
* 4-μεθυλοπυριδίνη
* 2-αιθυλοπυριδίνη
* 3-αιθυλοπυριδίνη
* 4-αιθυλοπυριδίνη
* 2,3-λουτιδίνη
* 2,4-λουτιδίνη
* 2,6-λουτιδίνη
* 3,4-λουτιδίνη
* 3,5-λουτιδίνη
* Παραξυλόλιο
* Ανιλίνη
* Βενζυλαμίνη

## Αναφορές


Κατηγορία:C7
Κατηγορία:Πυριδίνες
Γκαμπριέλα Γκουντσίκοβα

Η **Γκαμπριέλα Γκουντσίκοβα** (γεννήθηκε στις 27 Ιουνίου 1993) είναι Τσέχα τραγουδίστρια. Εκπροσώπησε την Τσεχία στην Eurovision 2016 με το τραγούδι I stand, κατακτώντας την εικοστή πέμπτη θέση στον τελικό. Κατάφερε να κάνει το καλύτερο αποτέλεσμα για την Τσεχία. Έχει πάρει ένα βραβείο για τον καλύτερο νέο καλλιτέχνη της Τσεχίας. Βγήκε δεύτερη στην δεύτερη σεζόν του Česko Slovenská SuperStar.

## Παραπομπές


## Εξωτερικοί σύνδεσμοι
* 

Κατηγορία:Τσέχοι τραγουδιστές
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2016
Σάβο Ονταντζιάν

Ο **Σαβάρς "Σάβο" Ονταντζιάν** (αγγλικά: *Shavarsh "Shavo" Odadjian*, αρμενικά:  *Շավարշ "Շավո" Օդաջյան*, ρωσικά: *Шаво Одаджян*, 22 Απριλίου 1974 -) είναι Αμερικανό-Αρμένιος τραγουδοποιός, πολύ-οργανοπαίχτης, σκηνοθέτης/μοντέρ μουσικών κλιπ, μουσικός παραγωγός και καλλιτέχνης/ζωγράφος. Περισσότερο γνωστός είναι ως μπασίστας και δεύτερος τραγουδιστής (και σε μερικές περιπτώσεις και τραγουδοποιός) του αμερικανικού συγκροτήματος System of a Down. 

Κατά τη διάρκεια του διαλείμματος των SOAD, (ήτοι από το 2006-2010) ο Ονταντζίαν συμμετείχε στο πρότζεκτ το RZA, ιδρυτή των Wu-Tang Clan, AcHoZeN, το οποίο συνεισέφερε σε αρκετά τραγούδια της ταινίας *[[Babylon A.D.]]*. Αρχικά, χρησιμοποιούσε μπάσα Gibson Thunderbird, Fender Jazz Bass, Ibanez BTB, Music Man StingRay, καθώς και Warwick μπάσα.

## Παραπομπές

## Εξωτερικοί σύνδεσμοι

* Official MySpace page
* Shavo's official UrSession page
* UrSession
* Ultimate Guitar interview: Shavo Odadjian 'You Always Have to Top Yourself' 
* System of a Down official site

Κατηγορία:Μπασίστες
Κατηγορία:Αμερικανοί μουσικοί
Κατηγορία:Αρμένιοι μουσικοί
Κατηγορία:Αμερικανοί σκηνοθέτες
Κατηγορία:Αρμένιοι σκηνοθέτες
Κατηγορία:Αμερικανοί ακτιβιστές
Κατηγορία:Αρμένιοι ακτιβιστές
Κατηγορία:Βραβευμένοι με Grammy
Κατηγορία:Μέλη των System of a Down
Κατηγορία:Αμερικανοί αρμενικής καταγωγής
Ουζγκέν

Το **Ουζγκέν **(, μεταγραφή στο λατινικό αλφάβητο: *Özgön*, ) είναι πόλη στην Περιφέρεια Ος του Κιργιστάν. Είναι η πρωτεύουσα της Επαρχίας Ουζγκέν. Σύμφωνα με την απογραφή του 2009 ο πληθυσμός του Ουζγκέν ανερχόταν στα 49.410 άτομα.

## Ιστορία
Η πόλη αναφέρεται στα Κινεζικά χρονικά του δεύτερου αιώνα π.Χ.. Ήταν μια από τις πρωτεύουσες των Καραχανιδών, που ονομαζόταν **Μαβαραννάχρ **και άφησε τρία καλοδιατηρημένα μαυσωλεία. Το Ουζγκέντ έγινε η κατοικία του Μουχαμμάντ Μπ. Νασρ κατά την διάρκεια της διάσπασης των Καραχανιδών σε δύο κλάδους. 

Επίσης, το Ουζγκέντ αναφέρεται σε έργα Αράβων συγγραφέων, όπως τον Αλ-Μουκαντάσι και τον Ιμπν Χαουκάλ τον 10ο αιώνα.

## Γεωγραφία
Το Ουζγκέν βρίσκεται στο ανατολικό άκρο της Κοιλάδας Φεργκάνα. Βρίσκεται 30 μίλια βορειοανατολικά του Ος, και 20 χιλιόμετρα νοτιοανατολικά του Τζαλάλ-Αμπάντ.

### Κλίμα

## Διάσημοι άνθρωποι που γεννήθηκαν στο Ουζγκέν
μικρογραφία|Η αποτυχημένη προσπάθεια του Μίρζα Αμπού Μπακρ Ντουγκλάτ να καταλάβει το Ουζγκέν (από τον Μπαμπουρνάμα).
* Σαλιζάν Σαρίποφ, γεννηθείς το 1964, κοσμοναύτης

## Παραπομπές


## Εξωτερικοί σύνδεσμοι
* ÖZGÄND, Encyclopædia Iranica

Κατηγορία:Πόλεις της Κιργιζίας
Ουζγκέν
Κατηγορία:Κατοικημένες περιοχές στην Περιφέρεια Ος
Ντάρον Μαλάκιαν

Ο **Ντάρον Μαλακιάν** (αγγλικά: *Daron Malakian*, αρμενικά:  *Տարօն/Տարոն Վարդան Մալաքեան*, 18 Ιουλίου 1975 -) είναι Αμερικανο-Αρμένιος τραγουδοποιός, τραγουδιστής και μουσικός παραγωγός. Περισσότερο γνωστός είναι ως ο τραγουδιστής, τραγουδοποιός και δεύτερος τραγουδιστής του αμερικανικού συγκροτήματος System of a Down, καθώς και ο πρώτος τραγουδιστής και τραγουδοποιός του συγκροτήματος Scars On Broadway. Όπως και τα υπόλοιπα μέλη του Χολιγουντιανού συγκροτήματος SOAD, έτσι κι αυτός έχει αρμενικές ρίζες, παρόλα αυτά, είναι ο μόνος που γεννήθηκε στις ΗΠΑ. 

Ο Μαλακιάν είναι γνωστός για τον χαρακτηριστικό τρόπο παιξίματός του. Το διαδικτυακό περιοδικό *[[Loudwire]]*, τον κατέταξε στη λίστα του ανάμεσα στους *66 Σπουδαιότερους Κιθαρίστες του Hard Rock & Metal όλων των εποχών*, στη 40η θέση.  Σε ψηφοφορία αναγνωστών που έγινε στο  *[[MusicRadar]]*, Μαλακιάν, κατατάχτηκε 11ος, ανάμεσα στους *20 Σπουδαιότερους Metal Κιθαρίστες όλων των εποχών*. Ενώ, το μηνιαίο περιοδικό *[[Guitar World]]*, τον κατέταξε στην 30η θέση στη λίστα του με τους 100 Σπουδαιότερους Κιθαρίστες του Metal όλων των εποχών.

## Παραπομπές


## Εξωτερικοί σύνδεσμοι
*System of a Down official site
*Scars on Broadway official website

Κατηγορία:Αμερικανοί κιθαρίστες
Κατηγορία:Αμερικανοί τραγουδιστές
Κατηγορία:Βραβευμένοι με Grammy
Κατηγορία:Μέλη των System of a Down
Κατηγορία:Αμερικανοί αρμενικής καταγωγής
Σοφία του Μομφερράτου

Η **Σοφία του Μομφερράτου** (γνωστή και ως **Σοφία Παλαιολογίνα**), ήταν Βυζαντινή Αυτοκράτειρα, σύζυγος του Ιωάννη Η΄ Παλαιολόγου.

## Βιογραφία
Η Σοφία ήταν κόρη του Θεόδωρου Β΄ του Μομφερράτου, και της δεύτερης συζύγου του, της Ιωάννας του Μπαρ. Μέσω τού πατέρα της, η Σοφία ήταν μέλος της δυναστείας των Παλαιολόγων.
Στις 19 Ιανουαρίου 1421 η Σοφία παντρεύτηκε τον Ιωάννη (Η΄) Παλαιολόγο. Ήταν ο μεγαλύτερος επιζών γιος του (3ου εξαδέλφου της) Μανουήλ Β΄ και της Ελένης Δραγάση. Ο Γεώργιος Σφραντζής καταγράφει την τέλεση τού γάμου στην εκκλησία της Αγίας Σοφίας.

Παρόλο που η Σοφία ήταν ιδιαίτερα ευσεβής, θεωρήθηκε μη ελκυστική. Ο Μιχαήλ Δούκας την είχε περιγράψει ως «Σαρακοστή από μπροστά και Πάσχα από πίσω». Ο Ιωάννης (Η΄), μη ικανοποιημένος στο γάμο του, έκανε πολλές προσπάθειες για να την αποφύγει· ως αποτέλεσμα η Σοφία ζούσε στην Κωνσταντινούπολη, απομονωμένη από τον σύζυγό της.

Στις 21 Ιουλίου 1425 ο Μανουήλ Β΄ απεβίωσε και ο Ιωάννης Η΄ έγινε Αυτοκράτορας. Η Σοφία έγινε Αυτοκράτειρα στη θέση τής πεθεράς της. Ωστόσο, ο Γεώργιος Σφραντζής καταγράφει ότι, τον Αύγουστο του 1426, η Σοφία εγκατέλειψε την Κωνσταντινούπολη, και επέστρεψε στην πατρίδα της. Σχεδόν έναν χρόνο μετά, ο Ιωάννης Η΄ νυμφεύτηκε για 2η φορά, με τη Μαρία της Τραπεζούντας. Η Σοφία δεν ξαναπαντρεύτηκε ποτέ, και απεβίωσε οκτώ χρόνια αργότερα.

## Οικογένεια
Παντρεύτηκε το 1421 τον (γιο του 3ου εξαδέλφου της) Ιωάννη Η΄ Παλαιολόγο Αυτοκράτορα των Ρωμαίων. Δεν απέκτησαν απογόνους.

## Πρόγονοι





## Παραπομπές


Κατηγορία:Σύζυγοι Βυζαντινών Αυτοκρατόρων
Κατηγορία:Βυζαντινοί του 15ου αιώνα
Σοφια
Οίκος των Κνύτλινγκα

Ο **Οίκος των Κνύτλινγκα (Knýtlinga)** είναι ένας δυναστικός Οίκος της Βόρειας Ευρώπης. Το όνομα του Οίκου Κνύτλινγκα (=το γένος του Κνουτ), προέρχεται από το πιο επιφανές μέλος του, τον Κνούτο Β΄ τον μέγα. Αρχηγέτης του Οίκου είναι ο μυθικός Κνούτος Α΄ βασιλιάς της Δανίας. Ο Οίκος λέγεται και *Οίκος του Γκορμ*, από τον Γκορμ γιο του Κνούτου Α΄ ή *Οίκος της Δανίας* μια και είναι η πρώτη δυναστεία της χώρας.

## Ιστορία του Οίκου
Το 1016 ο Κνούτος Β΄ ο μέγας κατέκτησε την Αγγλία, το 1018 έγινε βασιλιάς της Δανίας και το 1028 της Νορβηγίας. Τα τρία στέμματα ενώθηκαν στο πρόσωπό του σε ένα βασίλειο. Είναι η εποχή ακμής του Οίκου. Όταν απεβίωσε το 1035 τα μοίρασε στους τρεις γιους του.

Εκτός από τον αρχηγέτη του, Κνούτο Α΄, ο Οίκος είχε οκτώ μέλη που έγιναν βασιλείς: δύο της Δανίας, έναν της Νορβηγίας, έναν της Αγγλίας, έναν της Δανίας-Νορβηγίας, έναν της Δανίας-Αγγλίας και δύο της Δανίας-Νορβηγίας-Αγγλίας. Ο Οίκος εκτείνεται από τον 9ο ως τον 11ο αι. σε 6 γενιές. Μέλη του Οίκου ήλθαν σε επιγαμία με άλλους οίκους, όπως των Έστριντσεν, Χορφάγκρε, Σαλίων, Νορμανδίας, κά. Στη Δανία τους διαδέχθηκε ο Οίκος των Έστριντσεν και μετά ο Οίκος του Ολδεμβούργου.

## Η κατοχή της Αγγλίας, 1013-42

Το 1002 ο Έθελρεντ, βασιλιάς της Αγγλίας από τον Οίκο του Ουέσσεξ, διέταξε τη σφαγή των Δανών της Βρετανίας. Τότε ο Σβεν Α΄ ο διχαλογένιος, βασιλιάς της Δανίας και Νορβηγίας, εκδικήθηκε κάνοντας επιδρομή στην Αγγλία. Το 1013 επανήλθε, εκτόπισε τον Έθελρεντ και έγινε ο ίδιος βασιλιάς της Αγγλίας. Απεβίωσε το 1014, οπότε ο Έθελρεντ βρήκε την ευκαιρία να επανέλθει· το επόμενο έτος όμως τον εκτόπισε ο γιος του Σβεν Α΄, ο Κνούτος Β΄. Αυτός είχε ήδη ένα γιο, τον Χάρολντ. Το 1016 απεβίωσε ο Έθελρεντ και ο Κνούτος Β΄ νυμφεύτηκε τη χήρα του Έμμα της Νορμανδίας και έκανε ένα γιο ακόμη, τον Κνούτο Γ΄. Το 1035 ο Κνούτος Β΄ απεβίωσε και τον διαδέχθηκαν στην Αγγλία οι γιοι του, πρώτα ο Χάρολντ (Α΄) και έπειτα ο Κνούτος Γ΄. Τον τελευταίο διαδέχθηκε to 1042 ο ετεροθαλής αδελφός του, γιος της Έμμας και του Έθελρεντ, Εδουάρδος ο ομολογητής, που απεβίωσε το 1066. Τότε βρήκε αφορμή να σφετεριστεί το θρόνο ο Χάρολντ Β΄, αλλά αυτό δυσαρέστησε τον μικρανιψιό της Έμμας, τον Γουλιέλμο Α΄ δούκα της Νορμανδίας, που εισέβαλε στη χώρα, στη μάχη του Χέιστινγς σκότωσε τον Χάρολντ Β΄ και έγινε βασιλιάς της Αγγλίας. Ο Οίκος του της Νορμανδίας έγινε η επόμενη δυναστεία εκεί.

## Γενεαλογικό δέντρο του Οίκου των Κνύτλινγκα

## Δείτε επίσης
* Κατάλογος μοναρχών της Δανίας

Κατηγορία:Μονάρχες της Δανίας
Νέιθαν Τρεντ

Ο **Ναθαναήλ Κολ** γνωστός και ως Νέιθαν Τρεντ (γεν. 4 Απριλίου 1992, Ίνσμπρουκ, Αυστρία) είναι αυστριακός τραγουδιστής. Εκπροσώπησε την Αυστρία στην Eurovision 2017 κατακτώντας την δέκατη έκτη θέση με 93 βαθμούς. Είναι εν ενεργεία από το 2003 έως σήμερα. Τραγουδάει κυρίως ποπ.

## Βιογραφία
### 2016–σήμερα: Διαγωνισμός τραγουδιού Eurovision
Γεννήθηκε στο Ίνσμπρουκ της Αυστρίας. Ο πατέρας του είναι Αυστριακός και η μητέρα του Ιταλίδα. Στις 18 Ιουνίου 2016 κυκλοφόρησε το σινγκλ "Like It Is". Στις 19 Δεκεμβρίου 2016 ο Τρεντ ανακοινώθηκε ως ο εκπρόσωπος της Αυστρίας στον Διαγωνισμός Τραγουδιού Eurovision 2017. Το τραγούδι του με τίτλο "Running on Air" κυκλοφόρησε στις 28 Φεβρουαρίου 2017.  Όταν επιλέχθηκε ως ο εκπρόσωπος της Αυστρίας, ο Τρεντ ήταν ένας από τους 33 καλλιτέχνες που βρίσκονταν στη βραχεία λίστα για τον γερμανικό διαγωνισμό επιλογής του 2017. Ο Τρεντ αποκλείστηκε αυτόματα, επειδή δεν μπορούσε να εκπροσωπήσει δύο χώρες τον ίδιο χρόνο σύμφωνα με τους κανονισμούς της Ευρωπαϊκής Ραδιοτηλεοπτικής Ένωσης. Τερμάτισε 16ος με 93 πόντους.

## Παραπομπές


Κατηγορία:Συμμετέχοντες στο διαγωνισμό τραγουδιού Eurovision με την Αυστρία
Κατηγορία:Συμμετέχοντες στη Eurovision
Κατηγορία:Αυστριακοί τραγουδιστές
Κατηγορία:Διαγωνισμός Τραγουδιού Eurovision 2017
Πρωτάθλημα ποδοσφαίρου ανδρών Παραγουάης

Η **Κόπα ντε Πριμέρα** (ισπανικά: *Copa de Primera*) είναι το κορυφαίο επαγγελματικό πρωτάθλημα ποδοσφαίρου στην Παραγουάη. Αποτελείται από 12 ομάδες. Διοργανώτρια αρχή του πρωταθλήματος είναι η Ομοσπονδία Ποδοσφαίρου Παραγουάης.

Η IFFHS ταξινόμησε το πρωτάθλημα ως το ένατο ισχυρότερο στον κόσμο το 2012 και το ενδέκατο ισχυρότερο στον κόσμο το 2013.

Πολυνίκης είναι η Ολίμπια Ασουνσιόν με 47 πρωταθλήματα.

## Πρωταθλητές

## Πρωταθλήματα ανά σύλλογο
* 23x23εσ|Olimpia logo **[[Κλουμπ Ολίμπια|Ολίμπια]] (47)** 1912, 1914, 1916, 1925, 1927, 1928, 1929, 1931, 1936, 1937, 1938, 1947, 1948, 1956, 1957, 1958, 1959, 1960, 1962, 1965, 1968, 1971, 1975, 1978, 1979, 1980, 1981,1982, 1983, 1985, 1988, 1989, 1993, 1995, 1997, 1998, 1999, 2000, 2011 Κλαουσούρα, 2015 Κλαουσούρα, 2018 Απερτούρα, 2018 Κλαουσούρα, 2019 Απερτούρα, 2019 Κλαουσούρα, 2020 Κλαουσούρα, 2023 Κλαουσούρα, 2024 Κλαουσούρα 
* 23x23εσ|Blu e Rosso (Strisce)2 **[[Σέρρο Πορτένιο]] (34)** 1913, 1915, 1918, 1919, 1935, 1939, 1940, 1941, 1944, 1950, 1954, 1961, 1963, 1966,  1970, 1972, 1973,  Απερτούρα, 2012 Απερτούρα, 2013 Κλαουσούρα, 2015 Απερτούρα, 2017 Κλαουσούρα, 2020 Απερτούρα, 2021 Κλαουσούρα
* 23x23εσ|Nero e Bianco (Strisce) **[[Κλουμπ Λιμπερτάδ|Λιμπερτάδ]] (25)** 1910, 1917, 1920, 1930, 1943, 1945, 1955, 1976, 2002, 2003, 2006, 2007, 2008 Απερτούρα 2008 Κλαουσούρα, 2010 Κλαουσούρα, 2012 Κλαουσούρα, 2014 Απερτούρα, 2014 Κλαουσούρα, 2016 Απερτούρα, 2017 Απερτούρα, 2021 Απερτούρα, 2022 Απερτούρα, 2023 Απερτούρα, 2023 Κλαουσούρα,2024 Απερτούρα 
* 23x23εσ|Giallo e Nero (Strisce) **[[Κλουμπ Γουαρανί|Γουαρανί]] (11)** 1906, 1907, 1921, 1923, 1949, 1964, 1967, 1969, 1984, 2010 Απερτούρα, 2016 Κλαουσούρα
* 23x23εσ|Rosso Bianco e Blu (Diagonale) **[[Κλουμπ Νασιονάλ|Νασιονάλ Ασουνσιόν]] (9)** 1909, 1911, 1924, 1926, 1942, 1946, 2009 Κλαουσούρα, 2011 Απερτούρα, 2013 Απερτούρα
* **[[Κλουμπ Σολ δε Αμέρικα (Ασουνσιόν)|Σολ ντε Αμέρικα]] (2)** 1986,1991
* **Σπορτίβο Λουκένιο (2)** 1951,1953
* **Πρεσιντέντε Χέις (1)** 1952

## Παραπομπές


## Εξωτερικοί σύνδεσμοι
*

Παραγουαη
Παραγουαη
Οίκος του Χάρντραντα

Ο **Οίκος του Χάρντραντα** είναι ένας δυναστικός Οίκος της Βόρειας Ευρώπης, που εννέα μέλη του έγιναν βασιλείς της Νορβηγίας. Η επικράτειά τους έφθασε ως τις νήσους Μαν και Όρκνεϋ. Αρχηγέτης του Οίκου είναι ο Χάραλντ Γ΄ ο *χάρντραντα* (=σκληρός ηγεμόνας). Οι σάγκα της περιόδου αναφέρουν ότι ήταν απόγονοι του προηγούμενου Οίκου του Χορφάγκρε, της πρώτης δυναστείας στη Νορβηγία. Το όνομα του Οίκου είναι επινόηση των σύγχρονων ιστορικών.

## Ιστορία
Ο Χάραλντ Γ΄ έφυγε από τη Νορβηγία, όταν οι Δανοί εισέβαλλαν στη χώρα και ζούσε αυτοεξόριστος στο Νόβγοροντ ως αρχηγός μισθοφορικού σώματος. Οι επιτυχίες του εναντίον των Πολωνών τον έκαναν διάσημο και οι Δυναστεία των Μακεδόνων ζήτησε τις υπηρεσίες του στην Κωνσταντινούπολη. Ως αρχηγός των Βαράγγων εκεί, υπηρέτησε τη Ζωή και τους τρεις συζύγους της Αυτοκράτορες των Ρωμαίων και συγκέντρωσε πολλά χρήματα. Το 1042 άφησε την Κωνσταντινούπολη και επέστρεψε στη Νορβηγία, όπου είχαν φύγει πια οι Δανοί και επιβλήθηκε ως συμβασιλιάς και μετά βασιλιάς της χώρας.

Η δυναστεία δραστηριοποιήθηκε από τον 11ο ως τον 12ο αι. και περιλαμβάνει έξι γενιές. Τον Οίκο του Χάρντραντα στη Νορβηγία διαδέχθηκε ο Οίκος του Γκίλλε, του οποίου ο ιδρυτής αξίωνε την καταγωγή από τους Χάρντραντα. Ακολούθησε ο Οίκος του Σβέρε.

Βασιλείς της Νορβηγίας από τον Οίκο των Χάρντραντα:

Χάραλντ Γ΄ ο σκληρός ηγεμόνας (hardrada)
* Μάγκνους Β΄ της Νορβηγίας
** Χάακον Β΄
* Όλαφ Γ΄ της Νορβηγίας
** Μάγκνους Γ΄ της Νορβηγίας ο γυμνόπους (barefoot)
*** Έιστεϊν Α΄ της Νορβηγίας
*** Σίγκουρντ Α΄ της Νορβηγίας ο σταυροφόρος
**** Μάγκνους Δ΄ της Νορβηγίας ο τυφλός
**** Κριστίν Σίγκουρντσντατερ, σύζ. Έρλινγκ Σκάκε
***** Μάγκνους Ε΄ της Νορβηγίας
*** Όλαφ Δ΄ της Νορβηγίας
*** (νόθος) Χάραλντ Δ΄ της Νορβηγίας ο υπηρέτης (gille) του Χριστού (η καταγωγή αμφισβητείται).

## Γενεαλογία των Χάρντραντα της Νορβηγίας

## Αναφορές


Κατηγορία:Βασιλείς της Νορβηγίας
Πρωτάθλημα ποδοσφαίρου ανδρών Περού

Το **Καμπεονάτο Ντεσεντραλισάδο** (ισπανικά: *Campeonato Descentralizado*) αποτελεί την κορυφαία επαγγελματική κατηγορία στο σύστημα ποδοσφαιρικών πρωταθλημάτων Περού. Το πρωτάθλημα λειτουργεί με σύστημα ανόδου και υποβιβασμού μαζί με το πρωτάθλημα της Σεγούντα Ντιβισιόν και το ειδικό πρωτάθλημα κατάταξης Κόπα Περού.

Χωρίζεται σε τρία μέρη, το Τορνέο ντε Βεράνο (Θερινό), το Τορνέο Απερτούρα (Άνοιγμα) και το Τορνέο Κλαουσούρα (Κλείσιμο), ενώ διαρκεί από το Φεβρουάριο έως το Δεκέμβριο. Το πρωτάθλημα διοργανώνεται από την Αθλητική Ομοσπονδία Επαγγελματικού Ποδοσφαίρου.

Πολυνίκης είναι η Ουνιβερσιτάριο με 27 πρωταθλήματα.

## Ιστορία
Η Περουβιανή Ποδοσφαιρική Ένωση (Liga Peruana de Fútbol) ιδρύθηκε το 1912 και διοργάνωσε τα πρωταθλήματα της Πριμέρα Ντιβισιόν και της Σεγούντα Ντιβισιόν. Οι αγωνιστικές περίοδοι μεταξύ του 1912 και του 1921 περιλάμβαναν συλλόγους με έδρα τη Λίμα και θεωρούνταν ανεπίσημοι από την Ομοσπονδία Ποδοσφαίρου Περού. Το 1926, το πρωτάθλημα συνεχίστηκε από τη νεοϊδρυθείσα Ομοσπονδία Ποδοσφαίρου Περού. Η πρώτη κατηγορία διαδραματίστηκε σε ερασιτεχνικό επίπεδο από την ίδρυσή της, αλλά έγινε επαγγελματική το 1951.

Το 1966 ιδρύθηκε το πρώτο εθνικό πρωτάθλημα με την ονομασία *Descentralizado* (Αποκεντρωμένο), με προσκεκλημένες και ομάδες που έδρευαν εκτός των επαρχιών Λίμα και Καγιάο. Από το 2010, ο τίτλος πρωταθλήματος έχει κερδηθεί από πάνω από 19 συλλόγους, αλλά η Ουνιβερσιτάριο, η Αλιάνσα Λίμα και η Σπόρτινγκ Κριστάλ μοιράζονται τους περισσότερους τίτλους. Μόνο η Ουνιβερσιτάριο, η Αλιάνσα Λίμα και η Σπόρτινγκ Κριστάλ κατέχουν κατέχουν 66,3% των τίτλων.

## Πρωταθλήτριες ομάδες
Οι σύλλογοι με *πλάγια* γραφή δεν υφίστανται πλέον

## Παραπομπές


## Εξωτερικοί σύνδεσμοι
*

Περου
Περου
Αγωνιστική περίοδος

Σε ένα οργανωμένο αθλητικό πρωτάθλημα, μια τυπική **αγωνιστική περίοδος** είναι το χρονικό διάστημα κατά το οποίο διεξάγονται αγώνες πρωταθλήματος. Σε ορισμένα πρωταθλήματα, μία αγωνιστική περίοδος ξεκινά στην αρχή ενός έτους και λήγει στο τέλος του ίδιου έτους, ενώ σε άλλα πρωταθλήματα, η αγωνιστική περίοδος ξεκινά στα μισά ενός έτους και λήγει στα μισά του αμέσως επόμενου έτους. Επίσης, σε κάποια πρωταθλήματα, η αγωνιστική περίοδος προβλέπεται να διακόπτεται για ορισμένο διάστημα, κυρίως λόγω καιρικών συνθηκών.

Μία αγωνιστική περίοδος μπορεί να χωριστεί σε αρκετά διαφορετικά μέρη, όπως μια σειρά από εκθεσιακά παιχνίδια (preseason) που διεξάγονται για εκπαιδευτικούς σκοπούς, η κανονική περίοδος (regular season) κατά την οποία διεξάγονται εντός και εκτός έδρας αγώνες, οι αγώνες κατάταξης (playoffs) οι οποίοι σε ορισμένες διοργανώσεις καθορίζουν την πρωταθλήτρια ομάδα, όπως και το διάστημα κατά το οποίο δεν υπάρχει επίσημη διοργάνωση (offseason).

## Παραπομπές


Κατηγορία:Αθλητισμός
Αθλητικό πρωτάθλημα

Το **αθλητικό πρωτάθλημα** είναι σύνολο ομάδων οι οποίες αγωνίζονται μεταξύ τους σε ένα συγκεκριμένο άθλημα. Στην απλούστερη περίπτωση, μπορεί να είναι ένα σύνολο ερασιτεχνών αθλητών που σχηματίζουν ομάδες μεταξύ τους και ανταγωνίζονται τα Σαββατοκύριακα, ενώ σε ποιο περίπλοκες περιπτώσεις, μπορεί να είναι μία διεθνής επαγγελματική διοργάνωση όπου διακινούνται μεγάλα χρηματικά ποσά και να περιλαμβάνει δεκάδες ομάδες και χιλιάδες παίκτες.

## Παραπομπές


Κατηγορία:Αθλητικές διοργανώσεις

Κατηγορία:Αθλητική ορολογία
Διαφάνεια

**Διαφάνεια** είναι η ιδιότητα των σωμάτων να επιτρέπουν (άλλα περισσότερο και άλλα λιγότερο) να περνάει ανάμεσα τους το φως που πέφτει επάνω τους

## Κατηγορίες σωμάτων ως προς τη διαφάνεια
Από την άποψη της διαφάνειας τα σώματα διαιρούνται σε τρεις κατηγορίες: διαφανή, ημιδιαφανή, και αδιαφανή. Το γυαλί είναι ένα διαφανές σώμα όπως και η ζελατίνα. Το αμμοβολημένο γυαλί είναι ημιδιαφανές. Ο τοίχος του δωματίου είναι αδιαφανής.

Ωστόσο και στα διαφανή σώματα γίνεται μία μικρή απορρόφηση φωτός. Η διαφάνεια εξαρτάται από το πάχος του σώματος:. Το νερό σε μικρό πάχος και βάθος είναι διαφανές, ενώ σε μεγάλο γίνεται αδιαφανές. Ο όρος διαφάνεια σώματος δεν αναφέρεται μόνο στο φως, αλλά και σε άλλες ακτινοβολίες όπως είναι π.χ. τα ραδιοκύματα, οι Ακτίνες Χ (ακτίνες Ρέντγκεν) κ.α. Ορίζεται γενικά ως εξής: διαφάνεια λέγεται η ικανότητα που έχει ένα σώμα να αφήνει να περνούν μέσα από τη μάζα του το φως, τα ραδιοκύματα, οι ακτίνες Ρέντγκεν, και άλλες ακτινοβολίες, χωρίς αισθητή απορρόφηση των ακτινοβολιών αυτών. Τη διαφάνεια τι μετράμε με τη σχέση του ποσού του ρεύματος της ακτινοβολίας που περνάει μέσα από το σώμα προς το ποσό του ρεύματος που προσπίπτει σε αυτό.

## Δείτε επίσης

* Σκέδαση

Κατηγορία:Οπτική
Κεραμιδιά Ήλιδας Ηλείας

Η **Κεραμιδιά** είναι οικισμός του πρώην καποδιστριακού δήμου Αμαλιάδας και νυν καλλικρατικού δήμου Ήλιδας. Βρίσκεται 15 χιλιόμετρα βορειοανατολικά της Αμαλιάδας, κοντά στο Φράγμα Πηνειού, σε υψόμετρο 124 μέτρων.

## Ονομασία
Η παλιά ονομασία του ήταν Μπεζαΐτη από κάποιον Τούρκο μπέη ονόματι Μπεζαΐτ αγά που ζούσε στη συγκεκριμένη περιοχή. Εμφανίζεται δε ως *Bozaiti* σε Ιταλούς περιηγητές του 18ου αιώνα και μετονομάστηκε σε Κεραμιδιά το 1928.

## Ιστορικά στοιχεία
Η ιστορία της ευρύτερης περιοχής ξεκινάει από την Παλαιολιθική εποχή όπως αποδεικνύεται από ευρήματα του παρακείμενου αρχαιολογικού μουσείου της αρχαίας Ήλιδας και συνεχίζεται αδιαλείπτως μέχρι σήμερα.

Το 1909 υπέστη καταστροφές από μεγάλο σεισμό από τον οποίο σκοτώθηκαν 7 άνθρωποι. Στις 18 Ιουλίου του 1944 οι Γερμανοί έκαψαν τα περισσότερα σπίτια του χωριού και σκότωσαν 15 κατοίκους, ως αντίποινα για το φόνο δύο Γερμανών στρατιωτών από αντάρτες.

## Οικονομικά στοιχεία
 Όπως στα περισσότερα χωριά της Ελλάδας μέχρι το 1960 αρκετοί κάτοικοί του μετανάστευσαν στα μεγάλα αστικά κέντρα του εσωτερικού ή εξωτερικού (Αμερική Αυστραλία, Γερμανία).

Οι κάτοικοί του σήμερα ασχολούνται με τη γεωργία κυρίως (σταφίδες, αμπέλια, ελιές) και την κτηνοτροφία.

## Δημογραφικά στοιχεία
Η εξέλιξη του μόνιμου πληθυσμού από το 1981 είναι η εξής:

## Παραπομπές


## Βιβλιογραφικές πηγές
* 

Κατηγορία:Χωριά της περιφερειακής ενότητας Ηλείας
Κατηγορία:Δήμος Ήλιδας
Προβιβασμός και υποβιβασμός

Σε αθλητικά πρωταθλήματα, **προβιβασμός και υποβιβασμός** είναι μια διαδικασία όπου οι ομάδες μεταφέρονται μεταξύ δύο κατηγοριών με βάση την απόδοσή τους για την ολοκλήρωση της αγωνιστικής περιόδου. Οι ομάδες με τις καλύτερες βαθμολογίες προβιβάζονται σε ανώτερη κατηγορία για την επόμενη αγωνιστική περίοδο, ενώ οι ομάδες με τις χειρότερες βαθμολογίες υποβιβάζονται σε κατώτερη κατηγορία για την επόμενη αγωνιστική περίοδο. Σε ορισμένα πρωταθλήματα, χρησιμοποιούνται αγώνες διαβάθμισης για τον προσδιορισμό των ομάδων που θα προβιβαστούν ή θα υποβιβαστούν.

Ένα εναλλακτικό σύστημα διοργάνωσης του πρωταθλήματος που χρησιμοποιείται κυρίως στις ΗΠΑ, τον Καναδά και την Αυστραλία είναι ένα κλειστό μοντέλο όπου συμμετέχουν πάντα οι ίδιες ομάδες, με περιστασιακή εισαγωγή ομάδων επέκτασης και μετεγκατάσταση υφιστάμενων ομάδων, χωρίς σύστημα προβιβασμού και υποβιβασμού μεταξύ πρωταθλημάτων ανώτερων και κατώτερων κατηγοριών.

## Παραπομπές


## Εξωτερικοί σύνδεσμοι
* Rec.Sport.Soccer Statistics Foundation Πηγή ιστορικών πληροφοριών σχετικά με τον προβιβασμό και τον υποβιβασμό στο ποδόσφαιρο.

Κατηγορία:Αθλητισμός
Κατηγορία:Ορολογία ποδοσφαίρου
Δυναστεία του Μούνσε

Η **Δυναστεία του Μούνσε**, σουηδ. Munsö, είναι ένας δυναστικός Οίκος της Βόρειας Ευρώπης που έδωσε έξι βασιλείς της Σουηδίας. Μούνσο είναι ένα νησί νότια της Ουψάλας, του οποίου ο τύμβος φαίνεται να είναι του Μπιορν Α΄ του σιδηρόπλευρου. Ο Οίκος αναφέρεται και ως *Οίκος της Ουψάλας* ή ο *Παλαιός Οίκος* της Σουηδίας. 

thumb|right|300px|Ο τύμβος του Μπιορν Α΄ του σιδηρόπλευρου, στο νησί Μούνσο (νότια της Ουψάλας), από όπου ο Οίκος πήρε το όνομά του.

## Ιστορία
Είναι η πρώτη (αρχαιότερη) δυναστεία της χώρας. Τα μέλη της του 8ου-9ου αι. είναι μυθικά, όπως ο Ίβαρ Βίντφαμε (8ος αι.) και ο Μπιορν Α΄ ο σιδηρόπλευρος (9ος αι.), ενώ από τον 9ο ως τον 11ο αι. είναι ιστορικά. Οι σάγκες, όπως η *Χέρβαραρ Σάγκα* περιέχουν πληροφορίες για 10 γενεές του Οίκου. Εκεί αναφέρεται ότι τα μέλη του Οίκου είναι απόγονοι της Άσλαουγκ, της οποίας ο πατέρας Σίγκουρντ Σίγκνουντσον κατάγεται από τον Σίγκι, που κατάγεται από τον θεό Όντιν. Αν εξαιρέσουμε τις πρώτες μυθικές γενεές, έχουμε τέσσερις ιστορικά βεβαιωμένες. Τον γενάρχη του Οίκου Μπιορν Γ΄ Έρικσον οι σύγχρονοι ιστορικοί τον θεωρούν μυθικό. Ιστορικά βεβαιωμένος είναι ο γιος του, ο Έρικ ο νικηφόρος. Ο χρονικογράφος του 12ου αι. Αδάμ της Βρέμης αναφέρει τη διαδοχή των βασιλέων, αλλά όχι τις μεταξύ τους συγγένειες.

Τον Οίκο του Μούνσο διαδέχθηκε ο Οίκος του Στένκιλ.

Βασιλείς της Δανίας από τον Οίκο του Μούνσο:

Έρικ ΣΤ΄ ο Νικηφόρος.
* Όλαφ ο Σκότκονουνγκ (Θησαυροφύλακας).
** Εδμόνδος ο Γηραιός.
*** Άνουντ Ιάκωβος.

## Γενεαλογία του Οίκου του Μούνσε

## Αναφορές

## Δείτε επίσης
* Κατάλογος μοναρχών της Σουηδίας

Κατηγορία:Βασιλείς της Σουηδίας

Κατηγορία:Ήμι-μυθικοί βασιλείς της Σουηδίας
Μουνσε
Οίκος του Έρικ

Ο **Οίκος του Έρικ**, σουηδ. Erikska ätten, είναι ένας δυναστικός Οίκος, πέντε μέλη του οποίου έγιναν βασιλείς της Σουηδίας.

## Ιστορία
Ο Οίκος του Έρικ αντιμαχόταν τον Οίκο του Σβέρκερ και οι βασιλείς εναλλάσσονταν μεταξύ των δύο Οίκων το διάστημα 1150-1220. Ο αρχηγέτης του Οίκου είναι ο Έρικ Θ΄ ο Άγιος. Η σύζυγός του Κριστίνα ήταν εγγονή του Ίνγκε Α΄ από τον προηγούμενο Οίκο των Στένκιλ. Ο Έρικ Θ΄ και οι απόγονοί του ευεργέτησαν το αββαείο Βάρνχεμ και πολλοί τάφηκαν εκεί. Οι διεγγονοί του Έρικ ΙΑ΄ ο Τραυλός και Κανούτος Β΄ ο Υψηλός ήρθαν σε διαμάχη μεταξύ τους· τελικά επικράτησε ο πρώτος, του πρεσβύτερου κλάδου. Η αδελφή του Ίνγκεμποργκ παντρεύτηκε τον Μπίργκερ των Μπιέλμπο και ο γιος τους Βάλντεμαρ έγινε ο επόμενος βασιλιάς της Σουηδίας. Έτσι τον Οίκο του Έρικ διαδέχθηκε ο Οίκος του Μπγιέλμπο.

Βασιλείς της Σουηδίας από τον Οίκο του Έρικ:

Έρικ Θ΄ της Σουηδίας.
* Κνούτος Α΄ της Σουηδίας.
** Ερρίκος Ι΄ της Σουηδίας.
*** Ερρίκος ΙΑ΄ της Σουηδίας.
* Φίλιπ Έρικσον.
** Χόλμγκερ Φίλιπσον.
*** Κνούτος Β΄ της Σουηδίας.

## Γενεαλογικό δέντρο του Οίκου του Έρικ

 

## Δείτε επίσης
Κατάλογος μοναρχών της Σουηδίας


Κατηγορία:Βασιλείς της Σουηδίας
Ερικ
Γ΄ κατηγορία ποδοσφαίρου ανδρών Κύπρου 2017-18

Η **Γ΄ κατηγορία Κύπρου 2017-18** αποτέλεσε το 47ο πρωτάθλημα στη Γ΄ κατηγορία ποδοσφαίρου της Κύπρου. Το πρωτάθλημα κέρδισε ο Ονήσιλος Σωτήρας 2014 για πρώτη φορά στην ιστορία του.

## Σύστημα διεξαγωγής
Στο πρωτάθλημα της Γ΄ κατηγορίας 2017-18 συμμετείχαν 16 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς. Οι τρεις πρώτες ομάδες προβιβάστηκαν στο πρωτάθλημα Β΄ κατηγορίας 2018-19. Οι τρεις τελευταίες ομάδες υποβιβάστηκαν στο πρωτάθλημα Επίλεκτη κατηγορία ΣΤΟΚ 2017-18.

### Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Αλλαγές σε σχέση με την [[Γ΄ κατηγορία ποδοσφαίρου ανδρών Κύπρου 2016-17|περίοδο 2016-17]]
;Ομάδες που δεν συμμετείχαν στο πρωτάθλημα
Ομάδες που προήχθησαν στην Β΄ κατηγορία ποδοσφαίρου ανδρών Κύπρου 2017-18
* Ποδοσφαιρικός Όμιλος Ξυλοτύμβου 2006
* Διγενής Βορόκλινης
* Χαλκάνορας Ιδαλίου

Ομάδες που διαβαθμίστηκαν στην Επίλεκτη κατηγορία ΣΤΟΚ 2017-18
* Ηρακλής Γερολάκκου
* Ελπίδα Ξυλοφάγου
* ΑΕΝ Αγίου Γεωργίου Βρυσούλλων-Αχερίτου

;Ομάδες που συμμετείχαν στο πρωτάθλημα
Ομάδες που διαβαθμίστηκαν από τη Β΄ κατηγορία 2016-17
* Ακρίτας Χλώρακας
* ΕΝ.Α.Δ. Πόλης Χρυσοχούς
* Ένωση Νέων Παρεκκλησιάς1

Ομάδες που προήχθησαν από την Επίλεκτη κατηγορία ΣΤΟΚ 2016-17
* Ονήσιλος Σωτήρας 2014
* ΑΠΕΑ Ακρωτηρίου
* Φοίνικας Αγίας Μαρίνας Χρυσοχούς
* Ελπίδα Αστρομερίτη2

1,2Από τη Β΄ κατηγορία 2016-17 είχε υποβιβαστεί και η Ένωση Νέων Παρεκκλησιάς. Ωστόσο, αποχώρησε πριν την έναρξη του πρωταθλήματος Γ΄ κατηγορίας 2017-18. Τη θέση της πήρε η 4η ομάδα του πρωταθλήματος Επίλεκτης κατηγορίας ΣΤΟΚ 2016-17, Ελπίδα Αστρομερίτη.

## Ομάδες και έδρες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τις έδρες που χρησιμοποίησαν.

## Βαθμολογία
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.


Σημειώσεις:
1Από τον Λειβαδιακό/Σαλαμίνα Λειβαδιών αφαιρέθηκαν 3 βαθμοί για οικονομικούς λόγους επειδή δεν πλήρωσε πρόστιμο που επεβλήθη από τη Δικαστική Επιτροπή της ΚΟΠ.



Ισοβαθμία:
αΑχυρώνας-Π.Ο. Ορμήδεια 2-1, Π.Ο. Ορμήδεια-Αχυρώνας 0-0


## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

## Παραπομπές

## Εξωτερικοί σύνδεσμοι
*

## Δείτε επίσης

* Γ΄ κατηγορία ποδοσφαίρου ανδρών Κύπρου
* Κύπελλο Γ΄ κατηγορίας και Επίλεκτης κατηγορίας ΣΤΟΚ 2017-18
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου

Κατηγορία:Γ΄ κατηγορία ποδοσφαίρου ανδρών Κύπρου
Κατηγορία:Εγχώρια ποδοσφαιρικά πρωταθλήματα 2017–2018
Απερτούρα και Κλαουσούρα

Τα τουρνουά **Απερτούρα και Κλαουσούρα** (ισπανικά: *Apertura y Clausura*, ) είναι μια σχετικά πρόσφατη καινοτομία για πολλά πρωταθλήματα ποδοσφαίρου της Λατινικής Αμερικής, στα οποία η παραδοσιακή ποδοσφαιρική αγωνιστική περίοδος από τον Αύγουστο μέχρι το Μάιο διαιρείται σε δύο τουρνουά, καθένα με ξεχωριστή πρωταθλήτρια.

Η *Apertura* και η *Clausura* στα ισπανικά σημάινουν "άνοιγμα" και "κλείσιμο". Στη γαλλόφωνη Αϊτή, αυτές είναι γνωστές ως *Ouverture* και *Fermeture*, ενώ στην αγγλόφωνη Μπελίζ είναι αντίστοιχα οι *Opening* και *Closing*. Το Βόρειο Αμερικανικό Πρωτάθλημα Ποδοσφαίρου (NASL), το δεύτερο επίπεδο στο πρωτάθλημα τόσο στις Ηνωμένες Πολιτείες όσο και στον Καναδά, υιοθέτησε τη διαιρεμένη αγωνιστική περίοδο το 2013. Η αγωνιστική περίοδος χωρίζεται σε δύο μέρη, *Spring Season* και *Fall Season*.

Διάφορες παραλλαγές έχουν χρησιμοποιηθεί με το πέρασμα του χρόνου. Ορισμένες διαφοροποιήσεις υπήρξαν στην Αργεντινή, όπου υπήρχαν για ένα διάστημα οι ονομασίες *Inicial* (αρχικό) και *Final* (τελικό). Στην Κόστα Ρίκα επιλέχθηκαν οι ονομασίες *Invierno* (χειμώνας) και *Verano* (άνοιξη), ενώ στην Κολομβία χρησιμοποιήθηκαν οι όροι *Apertura* (άνοιγμα)  και *Finalización* (τελείωμα).

## Παραπομπές


Κατηγορία:Ορολογία ποδοσφαίρου
Γιολάντα του Ντρε, δούκισσα της Βουργουνδίας

Η **Γιολάντα του Ντρε** (*Yolande de Dreux*, 1212 - 1248), κόρη του Ροβέρτου Γ΄ κόμη του Ντρε και της Βραίνης και της συζύγου του Αένορ του Σεν-Βαλερ, ήταν δούκισσα της Βουργουνδίας ως σύζυγος του Ούγου Δ΄ της Βουργουνδίας ο οποίος ήταν δούκας την περίοδο 1218 - 1271. Με τον γάμο της με τον δούκα Ούγο Δ΄ απέκτησε : 
* Μαργαρίτα 1229-1277, παντρεύτηκε πρώτα τον Γουλιέλμο Β΄ κύριο του Μον Σαιν-Ζαν και μετά τον Γκυ ΣΤ΄ υποκόμη του Λιμόζ.
* Εύδης 1230-1266, κόμης του Νεβέρ & Ωσέρ.
* Ιωάννης 1231-1268 κόμης του Σαρολαί.
* Αδελαΐδα (1233 - 1273)
* Ροβέρτος Β΄ 1248-1306, δούκας της Βουργουνδίας.

## Πρόγονοι




## Παραπομπές


## Πηγές
*Michael Lower, The Barons' Crusade: A Called to Arms and Its Consequences, (University of Pennsylvania Press, 2005)
*Michelle Bubenicek, Quand les femmes gouvernent: droit et politique au XIVe siècle:Yolande de Flandre, Droit et politique au XIV siècle, (École des Chartes, 2002)

Κατηγορία:Δούκισσες της Βουργουνδίας
Κατηγορία:Οίκος του Ντρε
Σίβυλλα της Βουργουνδίας

Η **Σίβυλλα** (Γαλλ.:*Sybille de Bourgogne*, 1060 ή1065 - 1103) από τον Οίκο της Ιβρέας ήταν Γαλλίδα ευγενής, κόρη του κόμη της Βουργουνδίας, που με τον γάμο της έγινε δούκισσα της Βουργουνδίας.

## Βιογραφία
Ήταν κόρη του Γουλιέλμου Α΄ κόμη της Βουργουνδίας και της Στεφανίας. 

## Οικογένεια
Έγινε δούκισσα της Βουργουνδίας με τον γάμο της με τον Εύδη τον *Ερυθρό* δούκα της Βουργουνδίας, με τον οποίο απέκτησε: 
* Ηλίη της Βουργουνδίας (1080 - 1141, παντρεύτηκε πρώτα τον Βερτράνδο κόμη της Τουλούζης και μετά τον Γουλιέλμο Γ΄ κόμη του Ποντιέ.
* Φλωρίνη 1083-1097, παντρεύτηκε τον Σβέυν των Έστριντσεν πρίγκιπα της Δανίας και Σταυροφόρο.
* Ούγος Β΄ 1084-1143, δούκας της Βουργουνδίας.
* Ερρίκος 1087-1125, ιερέας.

### Πρόγονοι


## Παραπομπές


## Πηγές
*Randall Fegley, The Golden Spurs of Kortrijk: How the Knights of France Fell to the Foot Soldiers of Flanders in 1302
*Hubert Houben, Roger II of Sicily: A Ruler Between East and West

Κατηγορία:Δούκισσες της Βουργουνδίας
Κατηγορία:Οίκος της Βουργουνδίας
Κατηγορία:Οίκος της Ιβρέας